**Пайғоми Дабири кулли Созмони Милали Муттаҳид бахшида ба 70-солагии фаъолияти Созмони Милали Муттаҳид.**

Ҷашни 70-солагии фаъолияти Созмони Милали Муттаҳид лаҳзаест, ки имконият медиҳад, ки дастовардҳои бардавоми ин созмонро таъкид намуда кӯшиши дастаҷамъонаи хешро барои бештар мусоидат намудан ба сулҳу амният, рушди устувор ва ҳифзи ҳуқуқи инсон равона намеом.

Созмони Милали Муттаҳид ҳамарӯза барои миллионҳо нафар таъсири мусбат меорад, аз ҷумла: фарогирии кӯдакон бо эмкунии сифатнок; таъмини аҳолӣ бо маводи ниёзи ҳамарӯзаи озуқаворӣ; дастгирӣ аз ҷониби нерӯҳои посдори сулҳи Созмони Милал; ҳифзи муҳити зист; Дарёфти ҳалли осоиштаи баҳсҳо ва дастгирии интихоботи демократӣ, баробарии гендерӣ, ҳуқуқи инсон ва волоияти қонун.

Мушкилоти замони мо сарҳадотро убур намуда ҳалли саривақтиро талаб менамоянд. Ҳалли онҳоро танҳо тавассути гуфтушунид ва созиш метавон ба даст овард. Ҷашни имсола зери шиори «Пуриқтидории Созмони Милали Муттаҳид. Ҷаҳони Беҳтар»- аҳамияти бисёрҷонибаро таҷассум намуда нақши муҳими Созмони Милалро дар бар мегирад.

Танҳо дар ҳамдастӣ мо метавонем аз имкониятҳо истифода намоем. Дар олами зудтағйирёбандаи мо Созмони Милали Муттаҳид чун воситаи бебаҳои ҳимояи ҳуқуқи инсоният баҳри пешрафти башар боқӣ мемонад. Пас биёед аз ин сана истифода бурда, таҷрибаи 70-соли фаъолиятамонро бори дигар барои адои хизмати башарият, баҳри амният ва ҳаёти осоишта барои тамоми инсоният равона созем.